***Župa Presvetog Srca Isusova***

**Palmotićeva 31, Zagreb**

**ŽUPNI LISTIĆ broj 356**

1. svibnja 2022.

**TREĆA USKRSNA NEDJELJA**

**Evanđelje:** Iv 21, 1-19

U ono vrijeme: Isus se ponovno očitova učenicima na Tiberijadskome moru. Očitova se ovako: Bijahu zajedno Šimun Petar, Toma zvani Blizanac, Natanael iz Kane Galilejske, zatim Zebedejevi i još druga dva njegova učenika. Kaže im Šimun Petar: „Idem ribariti.“ Rekoše: „Idemo i mi s tobom.“ Izađoše i uđoše u lađu, ali te noći ne uloviše ništa.

Kad je već svanulo, stade Isus na kraju, ali učenici nisu znali da je to Isus. Kaže im Isus: „Dječice, imate li što za prismok?“ Odgovoriše mu: „Nemamo.“ A on im reče: „Bacite mrežu na desnu stranu lađe i naći ćete.“ Baciše oni i više je ne mogoše izvući od mnoštva ribe. Tada onaj učenik kojega je Isus ljubio kaže Petru: „Gospodin je!“ Kad je Šimun Petar čuo da je to Gospodin, pripaše si gornju haljinu, jer bijaše gol, te se baci u more. Ostali učenici dođoše s lađicom vukući mrežu s ribom jer ne bijahu daleko od kraja, samo kojih dvjesta lakata.

Kad iziđu na kraj, ugledaju pripravljenu žeravicu i na njoj pristavljenu ribu i kruh. Kaže im Isus: „Donesite ribâ što ih sada uloviste.“ Nato se Šimun Petar popne i izvuče na kraj mrežu punu velikih riba, sto pedeset i tri. I premda ih je bilo toliko, mreža se ne raskinu. Kaže im Isus: „Hajde, doručkujte!“ I nitko se od učenika ne usudi upitati ga: „Tko si ti?“ Znali su da je Gospodin. Isus pristupi, uzme kruh i dade im, a tako i ribu. To se već treći put očitova Isus učenicima pošto uskrsnu od mrtvih. Nakon doručka upita Isus Šimuna Petra: „Šimune Ivanov, ljubiš li me više nego ovi?“ Odgovori mu: „Da, Gospodine, ti znaš da te volim.“ Kaže mu: „Pasi jaganjce moje!“ Upita ga po drugi put: „Šimune Ivanov, ljubiš li me?“ Odgovori mu: „Da, Gospodine, ti znaš da te volim!“ Kaže mu: „Pasi ovce moje!“ Upita ga treći put: „Šimune Ivanov, voliš li me?“ Ražalosti se Petar što ga upita treći put: „Voliš li me?“ pa mu odgovori: „Gospodine, ti sve znaš! Tebi je poznato da te volim.“ Kaže mu Isus: „Pasi ovce moje!“ „Zaista, zaista kažem ti: Dok si bio mlađi, sam si se opasivao i hodio kamo si htio; ali kad ostariš, raširit ćeš ruke i drugi će te opasivati i voditi kamo nećeš.“ A to mu reče nagovješćujući kakvom će smrću proslaviti Boga. Rekavši to doda: „Idi za mnom!“

**Komentar**

Na prvi pogled, može nam se učiniti čudnim da u danima poslije Uskrsnuća, umjesto da radosno prenose vijest o najvećem događaju u povijesti, tj. da je Isus uskrsnuo, apostoli su, kao da se ništa nije dogodilo, nastavili svakodnevni posao… Kršćanstvo nije samo vjera blagdana, već i vjera svakodnevnice, naših radnih dana… Pozitivna poruka tihog, gotovo idiličnog prizora na jezeru je da je naš Bog – Bog također naše svakodnevnice, prisutan u tijeku našeg rada, naporima, uspjesima a ali i neuspjesima, u radostima ali u našoj tuzi… Možemo uočiti i Isusovu brižnu dobrotu. Bez obzira na to što jadan Petar i njegovi drugovi ponovno nisu ulovili ništa, Isus ih je dočekao s doručkom. Dobro je znati da kršćanstvo nije samo vjera molitava, odricanja i nošenja križa, već i vjera bratske zajednice, gdje zahvaljujući Božjoj dobroti možemo podijeliti radost zajedničkog stola. Evanđelist govori i o ispovijesti vjere apostola Petra, što možemo nazvati i njegovom ispovijedi. Isus je tri puta pitao Petra voli li ga, i Petar je tri puta odgovorio potvrdno. Isus mu je oprostio trostruko zatajenje, prihvatio ga je u svoju ljubav i povjerio mu Crkvu. Kršćanstvo nije samo osobna, privatna stvar, već je uvijek poslanje i svjedočenje prema drugima, što znači da naša vjera uvijek nosi sa sobom i odgovornost za primljene milosti.

M. Szentmartoni: Očarani Božjom Riječju

|  |
| --- |
| **OBAVIJESTI** |

Ukinuta je većina protupandemijskih mjera ni u crkvi više nisu obvezne maske kao ni ograničenje u broju okupljenih.

Nastavlja se župni vjeronauk po uobičajenom rasporedu kao i sve druge redovite aktivnosti.

1. svibnja počinje **devetnica bl. Ivanu Merzu.** Kod večernjih sv. misa molit ćemo molitvu za njegovu kanonizaciju.

**Svakog ponedjeljka** u 20 sati molimo krunicu za obitelji, prestanak pandemije i mir u Ukrajini na Kamenitim vratima.

Petak, 6. svibnja: **Prvi petak** s pobožnostima Srcu Isusovu. Sv. mise kao prvim petkom.

**Nedjelja, 8. svibnja:** 4. kroz godinu, nedjelja Dobroga pastira – svjetski dan molitve za duhovna zvanja

**Krizma** u našoj župi će ove godine biti na svetkovinu Duhova, tj. u nedjelju **5. lipnja u 9 sati**.

Termin **Prve pričesti** u našoj župi je **22. svibnja**. Pod sv. misom u 9 sati.

**MANJE JE VIŠE (LAIČKA KOLUMNICA [312])**

**Idi za mnom!**

 Ponovno susrećemo apostole u njihovom prirodnom okruženju radeći ono što i predstavlja njihovo primarno zanimanje – ribareći. Nisu ulovili ništa ili preciznije, nisu ulovili ništa bez Isusa. Koliki god majstori bili u svom poslu, bez Isusa jednostavno smo nemoćni. Ne znam sjetimo li se uvijek toga. Budemo isfrustrirani kada nam nešto ne ide, ne znamo što pogrešno radimo, a uspjeha nema. Isus je uvijek tu da nas usmjeri na pravi put samo Ga trebamo čuti i prepoznati. Jedna rečenica bila je dovoljna da okrene cijelu situaciju kod apostola: *»Bacite mrežu na desnu stranu lađe i naći ćete.« Baciše oni i više je ne mogoše izvući od mnoštva ribe.*

 Vjerujem da svatko od nas vrlo lako može prepoznati bliske osobe. Prepoznajemo ih po glasu, načinu govora, koracima, dodiru... I ne moramo ih fizički vidjeti da bismo ih prepoznali. Tako su i apostoli odmah prepozali Isusa. Ako se trudimo produbiti naš odnos s Njime, vjerujem da ćemo Ga i mi naučiti prepoznati. A kada Ga prepoznamo, trebamo čuti što nam želi reći i naša frustracija zbog neuspjeha nestat će. Možda je i nama dovoljna samo jedna Isusova rečenica da nas vrati na pravi put.

Petra Kuk

**3. U S K R S N A - 1. S V I B N J A 2022.**

|  |  |
| --- | --- |
| **S V E T E M I S E** | **I S P O V I J E D A N J E** |
| **VRIJEME** | **MISNIK** | **VRIJEME**  | **GOVORNICA 1A** | **GOVORNICA 1B** |
| **7:00** | **P. ŠESTAK** | **6:45 – 8:30** | **P. RUBINIĆ** |  |
| **8:00** | **P. NAGY** |  |  |  |
| **9:30** | **P. MATIĆ** | **8:30 – 10:00** | **P. ROŽMARIĆ** | **P. NODILO** |
| **11:00** | **P. VLAH** | **10:30 – 12:00** | **P. SABOLIĆ** | **P. ŠESTAK** |
| **12:15** | **P. NODILO** | **12:00 – 13:00** | **P. ŠTANFEL** | **P. JUNUŠIĆ** |
|  |  |  |  |  |
| **17:00** | **P. JUNUŠIĆ** | **16:30 – 18:00** | **P. NAGY** | **P. VLAH** |
| **19:00** | **P. JOZIĆ** | **18:30 – 20:00** | **P. BILIĆ**  | **P. BALATINAC** |

**3. USKRSNI TJEDAN 2. - 7. SVIBNJA**

|  |  |
| --- | --- |
| **SVETE MISE** |  **I S P O V I J E D G O V O R N I C A 1 A** |
| **VRIJEME** | **MISNIK** | **ISPOVIJED** | **PONEDJELJAK** | **UTORAK** | **SRIJEDA** | **ČETVRTAK** | **PETAK** | **SUBOTA** |
| **6:00** | P. JUNUŠIĆ | **6:30 – 8:00** | P. JOZIĆ | P. JOZIĆ | P. JOZIĆ | P. JOZIĆ | P. JOZIĆ | P. JOZIĆ |
| **7:00** | P.BARUN, P. BILIĆ |  |  |  |  |  |  |  |
| **8:00** | P.BALATINAC | **8:00 – 9:30** | P.SABOLIĆ | P.SABOLIĆ | P.SABOLIĆ | P.SABOLIĆ | P. RUBINIĆ | P.RUBINIĆ |
| **9:00** | P. ŠTANFEL |  |  |  |  |  |  |  |
| **12:00** | P.NAGY | **11:30 –13:00** | P.ROŽMARIĆ | P.ŠTANFEL | P.ŠTANFEL | P.ROŽMARIĆ | P.ROŽMARIĆ | P.ROŽMARIĆ |
|  |  |  |  |  |  |  |  |  |
| **18:30** | P. JOZIĆP. MATIĆ | **18:00 –19:30** | P.RUBINIĆ | P.RUBINIĆ | P.RUBINIĆ | P.ŠTANFEL | P.ŠTANFEL | P.RUBINIĆ |

Želite li da i drugi župljani, znanci ili prijatelji župni listić primaju e-poštom? Predložite im da pošalju e-poštu s naslovom „Želim ŽL e-poštom“ na info@ok-merz.hr Ako ne želite primati župni listić učinite to na istu e-adresu.

Izdaje župa Presvetog Srca Isusova, Palmotićeva 31, Zagreb,

tel. 480 30 50, zupalma@email.t-com.hr, godina: IX, <http://www.zupa-presvetog-srca-isusova.hr/>